stanford-oval/wikipedia huggingface dataset:
Brighton

| Brighton Brighton |
| --- | --- |
 Brighton Pier
 fiBrighton 
 50°49′16″N, 0°08′17″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  East Sussex
Yhtenäishallintopiiri:  Brighton & Hove
Väkiluku 2001:  134 293 
 new.brighton-hove.gov.uk 
Brighton on entinen kaupunki East Sussexin muodollisessa kreivikunnassa Kaakkois-Englannin etelärannikolla. Se käsittää suurimman osan Brighton & Hoven kaupungista, mikä koostuu entisistä Brightonin, Hoven ja Portsladen kaupungeista, sekä muutamasta kylästä. Ikivanha Brighthelmstonen asutus on muodostunut ennen Englannin maakirjaa (1086), mutta siitä tuli lomanviettopaikka 1700-luvulla ja päivämatkailijoiden määränpää rautatien valmistuessa vuonna 1841.
Brightonin asukasluku kasvoi nopeasti ja se oli korkeimmillaan vuonna 1961. Nykyajan Brighton muodostaa osan Brighton/Worthing/Littlehampton-alueesta, mikä levittäytyy pitkin rannikkoa. Vuoden 2021 väestönlaskennassa alueella tilastoitiin elävän noin 580 000 asukasta.
Brightonissa pidetään vuosittain merkittäviä neuvotteluja, kuten liberaalidemokraattisen puolueen, työväenpuolueen, konservatiivipuolueen ja ammattiliittojen neuvotteluja.
Brightonissa vierailee vuosittain kahdeksan miljoonaa turistia ja siellä on myös kaksi yliopistoa ja lääketieteellinen oppilaitos.
Maamerkit

Royal Pavilion on entinen kuninkaallinen palatsi, mikä toimi regenttiprinssi (eli prinssihallitsija) Georgen (sittemmin kuningas Yrjö IV) kotina 1800-luvun alussa. Royal Pavilionin arkkitehtina toimi John Nash ja se on merkittävä indo-goottilaisen arkkitehtuurinsa ja itämaisen sisustuksensa ansiosta.
Brighton Pier, alkuperäisnimeltään Brightonin meripalatsi ja laituri, avattiin vuonna 1899. Siihen kuuluu huvipuisto, ravintoloita sekä pelihalleja.
Länsilaituri avattiin vuonna 1872 ja se on ollut suljettuna vuodesta 1975 asti odottaen korjauksia, jotka ovat kokeneet useita takaiskuja. Vuonna 2003 laituri paloi kahdesti. Vuonna 2014 osia siitä romahti myrskyssä. Laiturin tilalle rakennettiin British Airways i360-näkötorni, joka valmistui 2016.
Maamerkit > Kirkot ja muut uskonnolliset paikat

1000-luvulla rakennettu Pyhän Nikolaksen kirkko on Brightonin vanhin rakennus. Muita kirkkoja ovat esimerkiksi tiilistä rakennettu St Bartholomewin kirkko ja Brightonin sydämessä sijaitseva St Peterin kirkko.
Brightonissa on myös neljä synagogaa ja noin 12% alueen asukkaista on juutalaisia. Siitä huolimatta, vuoden 2001 väestönlaskennan mukaan, Brighton on yksi vähiten uskonnollisista paikoista Isossa-Britanniassa.
Maamerkit > Ranta

Rantakadulla on baareja, ravintoloita, yökerhoja ja pelihalleja, jotka sijaitsevat pääasiassa laitureiden välissä. Kaupungin sijainti tunnin junamatkan päässä Lontoosta on tehnyt siitä suositun kohteen.
Vuoden 1978 purkutöiden jälkeen aluetta on kehitetty ja nykyään siellä on yksi Euroopan suurimmista huvivenesatamista. Alue on kuitenkin autio lukuun ottamatta rullaluistelupuistoa ja graffitiseinää, ja sinne onkin suunnitteilla muun muassa monikerroksinen hotelli, mikä on herättänyt keskustelua. Lisäksi osa rannan itäosasta on rakennettu uudelleen liikuntapuistoksi, missä on kenttiä rantalentopallosta ultimateen, ja se avattiin vuonna 2007.
Kulttuuri > Taide ja teatterit

Brightonin taideyhteisö on laaja ja sitä esitellään kerran vuodessa tapahtumassa, jossa taiteilijat avaavat kotinsa ovet yleisölle. Taiteilijoiden töitä on katseltavissa myös studioissa ja gallerioissa ympäri vuoden.
Brightonissa on myös joitakin museoita, kuten Brightonin museo ja taidegalleria, luonnonhistoriallinen museo, Brightonin lelu- ja pienoismallimuseo, sekä Brightonin kalastusmuseo. Myös Royal Pavilion on avoin yleisölle.
Brightonin teattereihin kuuluvat muun muassa Brighton Dome, Komedia ja Theatre Royal, jonka 200-vuotisjuhlia vietettiin vuonna 2007. Brightonissa on myös joitakin pienempiä teattereita, kuten Marlborough Theatre ja Nightingale Theatre.
Kulttuuri > Festivaalit

Brighton Festival on toukokuisin pidettävä festivaali, mikä on Ison-Britannian suurin festivaali Edinburghin festivaalin jälkeen. Brighton Festivaaleihin kuuluu muun muassa lasten paraati, vaikuttava show, johon liittyy usein pyrotekniikkaa, sekä teatteri ja musiikkitapahtumia. Festivaalien ensimmäinen tapahtuma, Taiteilijoiden avoimet ovet, on tapahtuma, jossa taiteilijat avaavat kotinsa ovet yleisölle ja myyvät taideteoksiaan.
Brighton Festival Fringe pidetään yhdessä Brighton Festivalin kanssa ja siitä on tullut maailman toiseksi suurin festivaali. Festivaali kestää kolme viikkoa ja se on järjestetty jo vuodesta 1967 asti.
Muihin festivaaleihin lukeutuvat muun muassa toukokuussa järjestettävä The Great Escape, jossa soitetaan livemusiikkia kolmen yön ajan, kesäkuussa pidettävä The Soundwaves Festival, jossa soitetaan 2000-luvulla sävellettyä klassista musiikkia, jota esittävät sekä amatööri- että ammattilaismuusikot, Paddle Round The Pier ja syyskuussa järjestettävä Brighton Live, jossa on mahdollisuus käydä viikon ajan pubeissa paikallisten artistien ilmaisilla keikoilla.
Kulttuuri > Musiikki

Brightonistä löytyy myös monipuolinen musiikkiscene. Muun muassa brittiläinen indierockyhtye The Kooks on kotoisin Brightonista. The Kooksin kappale Seaside kertoo bändin kotikaupungista.
Eurovision laulukilpailu 1974, jonka voitti Ruotsin Abba, järjestettiin Brightonin Domessa.
Koulutus

Brighton & Hoven kaupungin valtuuston vastuulla on 80 koulua, joista 54 sijaitsee Brightonissa.
Vuonna 1961 perustettu Sussexin yliopisto on "tasolasiyliopisto", mikä sijaitsee Stanmer Parkin ja Falmerin välissä, kuusi kilometriä kaupungin keskustasta. Yliopiston yli 10 000 opiskelijasta 70% suorittaa perustutkintoa. The Guardian sijoitti Sussexin yliopiston kahdeksanneksitoista kaikista Ison-Britannian yliopistoista vuonna 2010 ja vuonna 2011 sijalle viisitoista. Times Good University Guide taas sijoitti sen sijalle 21 vuonna 2011.
Brightonin yliopisto, entinen Brightonin teknillinen korkeakoulu, perustettiin alun perin taidekorkeakouluna vuonna 1858. Sillä on yhteensä viisi kampusta Brightonissa, Eastbournessa ja Hastingsissa, joissa opiskelee kaiken kaikkiaan 21 000 opiskelijaa. Kaikista Brightonin yliopiston perustutkinnoista 94% on mahdollista suorittaa työpohjaista oppimista. Brightonin yliopisto on ainoa uusimmista yliopistoista, joka on saanut tittelin "Sunday Times University of the Year".
Vuonna 2003 perustettu Brightonin ja Sussexin lääketieteellinen oppilaitos on Brightonin ja Sussexin yliopistojen perustama oppilaitos, mikä sijaitsee Falmerissa. Oppilaitos on yksi neljästä uudesta lääketieteellisestä oppilaitoksesta, jotka on perustettu osana hallituksen ohjelmaa, jonka tavoitteena on nostaa pätevien julkisen terveydenhuoltojärjestelmän lääkäreiden määrää.
Yli kuusitoistavuotiaiden ei-yliopistollisten tutkintojen suoritus, pääasiassa ammatillisten aineiden, tapahtuu jatkokoulutusoppilaitoksessa, Brightonin ja Hoven kaupungin korkeakoulussa. 16-18-vuotiaat voivat opiskella teoreettisempia aineita Brighton Hove & Sussex Sixth Form Collegessa (BHASVIC). Pohjois-Brightonissa sijaitseva Varndean College on hallitsevassa asemassa ja sen 1920-luvulla rakennettua rakennusta on ylistetty sen julkisivun ja sisäpihan ansiosta. Varndean College tarjoaa A-tason tutkintoja, International Baccalaureate -linjan sekä ammattitutkintoja.
Brightonissa on myös joitakin valtion kouluja ja uskonnollisia kouluja. Merkittävimmät valtion koulut ovat Longhill High School, Varndean School, Patchman High School, Dorothy Stringer High School, Blatchington Mill School and Sixth Form College, Hove Park School and Sixth Form Centre, Falmer High School ja Cardinal Newman, joka on suuri roomalaiskatolinen yläaste.
Brightonissa on lisäksi joitakin yksityiskouluja, kuten Brighton College, Lancing College, Roedean School, Steiner-koulu, Brighton and Hove High School (BHHS) ja Montessori School.
Keväisin ja kesäisin monet opiskelijat ympäri Eurooppaa tulevat Brightoniin suorittamaan kielikursseja.
Liikenne

Brightonin julkinen liikenne on peräisin 1840-luvulta, jolloin rautatie valmistui. Nykyään kaupungissa on muutama rautatieasema, linja-autoyhteyksiä ja takseja.
Brightonin -rautatieasemalta kulkee useita junia, ja monet Brightonin asukkaista kulkevatkin töihin Lontooseen. Nopein yhteys Lontoon Victoria-rautatieasemalta kestää 51 minuuttia. Muita junayhteyksiä kulkee muun muassa Newhaveniin, Eastbourneen, Hastingsiin ja Ashfordiin. Brightonista oli myös lukuisia kaukojunayhteyksiä vuoteen 2008 asti, jolloin rationalisointi johti joidenkin yhteyksien, kuten Kensington Olympian, Readingin, Milton Keynesin ja Manchesterin yhteyksien lopettamiseen.
Brighton & Hove Bus and Coach Company liikennöi 300 linja-autolla. Tarjolla on myös rajoitetusti yövuoroja.
Kirjallisuus

Brighton on mainittu tai ollut tapahtumapaikkana seuraavissa kaunokirjallisissa teoksissa:
| --- | --- |
 Jane Austen Ylpeys ja ennakkoluulo Kasvattitytön tarina Arnold Bennett Hilda Lessways - a Chayhanger novel Mike Bennett One Among the Sleepless - a podcast novel Julie Burchill Sugar Rush Frances Burney Evelina Nick Cave The Death of Bunny Munro G. K. Chesterton Orthodoxy George Gissing New Grub Street Robert Goddard Play to the End Graham Greene Brighton Rock Travels with My Aunt Patrick Hamilton Hangover Square The West Pier Henry James The Golden Bowl :  Toby Litt Beatniks Peter Lovesey Käsi krokotiilialtaassa Ders Marshall Journal of an Urban Robinson Crusoe Simon Nolan As Good As It Gets The Vending Machine of Justice Robert Rankin The Most Amazing Men Who Ever Lived The Brightonomicon Phillip Reeve Infernal Devices Louise Rennison The Confessions of Georgia Nicolson -sarja Andy Secombe Limbo Nigel Richardson Breakfast in Brighton William Makepeace Thackeray Vanity Fair Harry Turtledove Settling Accounts: In at the death Helen Zahavi Dirty Weekend Peter James Roy Grace novels
Aiheesta muualla

Wikimedia Commonsissa on kuvia tai muita tiedostoja aiheesta .
Visit Brightonin sivuilla tietoa turisteille
Kuvia Brightonista Flickr:ssä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Royal Pavilion
Grand Hotel on Brightonin tunnetuimpia hotelleja
Brightonin pienin teatteri Little Theatre Company.
Brightonin entinen teknillinen korkeakoulu.
Käännös suomeksi
Käyn ahon laitaa

Käyn ahon laitaa voi viitata seuraaviin:
”Käyn ahon laitaa”, Juha ”Watt” Vainion kappale vuodelta 1979
Käyn ahon laitaa, Juha ”Watt” Vainion albumi vuodelta 1979
Käyn ahon laitaa, Juha ”Watt” Vainion kokoelmalevy vuodelta 1995.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Käyn ahon laitaa”, voi hakea sivunnimihaulla, laajalla sivunnimihaulla tai tekstihaulla.
Kyllikki Aspelin-Ignatius

Aino Kyllikki Aspelin-Ignatius (8. lokakuuta 1877 Helsinki – 10. maaliskuuta 1951) oli suomalainen kääntäjä ja teosofi.
Aspelin-Ignatiuksen vanhemmat olivat professori, valtionarkeologi Johan Reinhold Aspelin ja Anna Sofie Elisabet Nielsen. Hän pääsi ylioppilaaksi 1895 Helsingin suomalaisesta yhteiskoulusta. Kyllikki Aspelin-Ignatius oli naimisissa 1899–1923 filosofian maisteri, apteekkari, apteekkineuvos Väinö Johannes Ignatiuksen (1874–1931) kanssa. Heidän poikansa oli toiminnanjohtaja ja nuortenkirjailija Pentti Ignatius, kirjailijanimi Asko Paju. Kyllikki Aspelin-Ignatiuksen veli oli arkkitehti, pilapiirtäjä Heino Aspelin.
Teoksia

Nimellä Kyllikki Ignatius:
Teosofia ja H. P. Blavatsky / Muutamat suomalaiset teosofit ; kirj. Pekka Ervast, Kyllikki Ignatius, Maria Ramstedt, Veikko Palomaa, V. H. Valvanne ym. Teosofinen kirjakauppa, Helsinki 1910
Mitä on vapaamuurarius : esitelmä T.S:n neuvottelukokouksessa joulukuun 27 p:nä 1919 ; pitänyt Kyllikki Ignatius. Tietäjä 1920
Suomennoksia

Nimellä Kyllikki Ignatius:
Satuja ; englanninkielestä suomentanut Kyllikki Ignatius ; kuvittanut Hilkka Finne. Teosofinen kirjakauppa, Helsinki 1913
Mabel Collins : Kun aurinko kiertää pohjoiseenpäin ; suom. K. I. Teosofinen kirjakauppa, Tampere 1917, uusi painos Suomen teosofinen seura, Turku 1984 (alkuteos When the sun moves northward)
Annie Besant : Uudistuskysymyksiä ; suomentanut K. I. Suomen teosofinen Seura, Kuopio 1920
G. S. Arundale : Palvelemisen tie ; suom. K. I. Tietäjä, Viipuri 1922
Max Heindel : Rosenkreuziläinen maailmankatsomus eli mystillinen kristinoppi : ihmisen mennyt kehityskausi, nykyinen rakenne sekä tuleva kehitystapa ; englanninkielestä suom. Kyllikki Ignatius. Ruusu-risti-kirjasto n:o 3. Tietäjä, Viipuri 1922, tarkistettu ja korjattu suomennos ilmestynyt uudelleen nimellä Ruusuristiläinen maailmankatsomus, eli Mystinen kristinoppi. 1. painos Viides Askel, Lahti 2014, 2. uud. painos Jukka I. Lindfors, Lammi 2015 (alkuteos The Rosicrucian cosmo-conception)
Franz Hartmann : Seikkailu rosenkreuziläisten luona ; saksankielestä suom. Kyllikki Ignatius. Ruusu-risti-kirjasto n:o 1. Tietäjä, Viipuri 1922
Annie Besant : Tajunta : tutkielma ; lisää sielutieteen tutkimukseen ; suom. Kyllikki Ignatius. Suomen teosofinen seura, Helsinki 1924, 2. korj. painos Teosofinen seura, Helsinki 1986 (alkuteos A study in consciousness : a contribution to the science of psychology)
Göran Stenius : Nälkänotko : romaani. Kansankirja, Helsinki 1945 (alkuteos Hungergropen)
Nimellä Kyllikki Aspelin-Ignatius:
H. Spencer Lewis : Muistan ennen eläneeni : merkillinen kertomus mystillisestä ilmestyksestä ; johdannon on kirjoittanut George R. Chambers ; tekijän luvalla suomentanut Kyllikki Aspelin-Ignatius. Mystica, Helsinki 1925
Will R. Garver : Kolmannen asteen veli. Mystica, Helsinki 1925
Amélie A. Gédalge : Vihkimyksen symboliikkaa. Vapaamuurari-kirjallisuutta 2. Suomen yhteis-vapaamuurari, Helsinki 1926  (Teksti online-muodossa (teosofia.net))
Ludwig Kliegel : Kultainen kuutio : kolmiosainen okkulttinen romaani ; suomensi Kyllikki Aspelin-Ignatius. Minerva, Helsinki 1930
Pietro Tronchi : Laulutaidon opas laulajille, laulunopettajille ja kuoron johtajille ; suomentanut Kyllikki Aspelin-Ignatius. Kustannusliike Astra, Helsinki 1936
Kuolema (Kiekkomaailma)

Kuolema on Terry Pratchettin kiekkomaailman hahmo, joka johtaa kuolleet sielut taas tilanteen tasalle. Kuolemalla on vitivalkoinen hevonen nimeltä Humma, joka osaa lentää. Kuoleman apulaisina romaaneissa esiintyvät Rutto, Nälänhätä ja Sota. Välillä apulaisina esiintyvät myös Rottien Kuolema ja Risatauti. Kuolemalla on ottolapsi Ysabelle ja palvelija Albert. Hänellä on ollut myös oppipoika Mort.Ysabellella ja Mortilla on yhteinen lapsi, jonka nimi on Susan. Kuolema on esiintynyt kaikissa ilmestyneissä Kiekkomaailma-kirjoissa Vapaita pikkumiehiä lukuun ottamatta.
Kumho Asiana Group

| Kumho Asiana |
| --- | --- |

Yritysmuoto:  pörssiyhtiö
Perustettu:  1946
Puheenjohtaja:  Park Sam-koo (puheenjohtaja)
Kotipaikka:   Soul, Korean tasavalta
Toimiala:  konglomeraatti
Tytäryhtiöt:   Asiana Airlines  Kumho Tire  Kumho Express  Kumho Petrochemical  Kumho Engineering and Construction  Kumho Resort  Asiana IDT 
Kotisivu:  www.kumhoasiana.com/eng
Infobox OKVirheellinen NIMI-arvo: 
Kumho Asiana (kor. 금호아시아나, Geumho Asiana) on eteläkorealainen monialayritys, jonka pääkonttori on Soulissa. Gwangjussa vuonna 1946 perustettu yritys on kasvanut liikenne-, rengas-, kemia-, rakennusteollisuus-, vapaa-aika- ja palvelukonserniksi.
Aiheesta muualla

Virallinen sivusto (Arkistoitu – Internet Archive) (koreaksi)
Kumertau Express

Kumertau Expressin Antonov An-30.
Kumertau Express oli venäläinen lentoyhtiö. Se oli Kamov-helikoptereita valmistavan Kumertau Aircraft Production Enterprisen lento-osasto. Se lopetti toimintansa vuonna 2001.
Laivasto

Kumertau Expressin laivastoon kuuluivat seuraavat lentokoneet:
1 Antonov An-8
1 Antonov An-12B
1 Antonov An-30
1 Tupolev Tu-134A
1 Jakovlev Jak-40
Kumho Tire

| Kumho Tire Co> , Inc. |
| --- | --- |

Yritysmuoto:  pörssiyhtiö
Osake:  KRX: 073240
Perustettu:  1960
Toimitusjohtaja:  Kim Chang-Kyu
Kotipaikka:  Gwangju, Etelä-Korea
Tuotteet:  renkaat
Liikevaihto:  3,57 mrd. USD (2013)
Liikevoitto:  104,87 milj. USD (2013)
Henkilöstö:  5 010 (2013)
Kotisivu:  www.kumhotire.com
Infobox OKVirheellinen NIMI-arvo: 
Kumho Tire on eteläkorealainen rengasvalmistaja. Yritys perustettiin vuonna 1977 nimellä Samyang Tire. Yritys valmistaa renkaita mm. F3- ja F3 Euroseries -sarjoihin. Yrityksellä on tytäryhtiöitä muun muassa Kiinassa, Yhdysvalloissa, Englannissa ja Vietnamissa. Yrityksellä on maailmanlaajuinen verkosto ja se on nykyään yksi maailman suurimmista rengasvalmistajista ja osa Kumho Asiana Groupia. Vuonna 2007 yritys ryhtyi Manchester Unitedin pääsponsoriksi. Nimi Kumho tarkoittaa koreaksi kirkasta järveä.
Suomessa jälleenmyyjänä toimii Scason Oy.
Poiketen valtaosasta muita rengasvalmistajia, Kumho valmistaa myös talvirenkaita. Euroopassa renkaat testataan Suomen kovissa keliolosuhteissa Ivalossa sekä saksalaisilla ja espanjalaisilla radoilla, mukaan lukien erilaiset tutkimus- ja tuotekehitystiimit ympäri maailman. Vuonna 2007 yrityksestä tuli Manchester Unitedin pääsponsori ja vuonna 2016 Tottenham Hotspurin sponsori.
Historia ja jälleenmyynti Suomessa

Kumholla on pitkät ja maineikkaat perinteet laadukkaiden renkaiden valmistuksessa. Yritys on perustettu vuonna 1960 Koreassa, ollen tällä hetkellä yhdenneksi suurin rengasvalmistaja maailmassa.
Rengasnastavalmistaja Scason Oy toimii Kumho-renkaiden jälleenmyyjänä Suomessa.
Kummituseläinmäiset

| Kummituseläinmäiset |
| --- | --- |
 Tarsius spectrumgurskyae
 eoseeni–nykyaika (holoseeni)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Kummituseläinmäiset Tarsiiformes  Gregory, 1915
Katso myös
   Kummituseläinmäiset Wikispeciesissä   Kummituseläinmäiset Commonsissa 
Infobox OKVirheellinen NIMI-arvo: 
Kummituseläinmäiset eli kummituseläinmäiset puoliapinat (Tarsiiformes) on kädellisten osalahko, joka apinoiden (Simiiformes) kanssa muodostaa Haplorrhini-alalahkon. Se sisältää kummituseläimet (Tarsiidae) ja niiden sukupuuttoon kuolleet sukulaiset.
Mahdollisesti kummituseläinmäisiin kuuluvia fossiilisia heimoja ovat Afrotarsiidae, Archicebidae ja Omomyidae, mutta niiden sukulaisuussuhteet ovat epävarmoja. Heimojen monofyleettisyydestä ei ole selvyyttä, ja kummituseläimet ovat saattaneet kehittyä suoraan Omomyidae-heimosta. Lisäksi jotkut lajit tai ryhmät voivat olla läheisempää sukua apinoille kuin kummituseläimille tai sijoittua sekä apinoiden että kummituseläinmäisten ulkopuolelle.
Kummituseläinmäisten kehityslinja erkani apinoista arviolta noin 70 miljoonaa vuotta sitten. Heimot Archicebidae ja Omomyidae ilmestyivät fossiiliaineistossa aivan eoseenin alussa noin 56 miljoonaa vuotta sitten, kun taas Afrotarsiidae ja kummituseläimet ilmestyivät keskieoseenilla. Kummituseläimiä tunnetaan vain Aasiasta, mutta Omomyidae-lajeja eli myös Euroopassa ja Pohjois-Amerikassa ja Afrotarsiidae-lajeja myös Afrikassa.
Heimot

†Afrotarsiidae?
†Archicebidae?
†Omomyidae?
Kummituseläimet (Tarsiidae)
Charta 77 (yhtye)

| Charta 77 |
| --- | --- |

Tiedot
Toiminnassa:  1983–
Tyylilaji:  punk pop rock
Kotipaikka:   Köping, Ruotsi
Jäsenet:  Per Granberg, laulu, kitara (1983–)  Johnny Smedberg, kitara (1983–)  Mattias Söderlund, basso (2000–)  Johan Hultman, rummut (2003–) 
Entiset jäsenet:  Martin Nordberg, rummut (1983–1987)  Micke Bergman, laulu, kitara (1985–1986)  Leif Ekring, rummut (1987–1994)  Gustaf Hielm, basso (1994–1995)  Teijo Pulkkinen, rummut (1994–2003)  Fredrik Wikman, basso (1996–1999) 
Levy-yhtiö:  Birdnest Records   RABB Records  
Aiheesta muualla
birdnest.se/charta
Infobox OKNimi-testi OK: 
Charta 77 on Ruotsin Köpingissä vuonna 1983 perustetty punkyhtye. Yhtyeen perustivat laulaja ja basisti Per Granberg ja kitaristi Johnny Smedberg, jotka ovat yhtyeen nykyisessä kokoonpanossa ainoat alkuperäisjäsenet.
Diskografia > Albumit

The beauty is in the beholders eyes, CD/LP (1991)
Hobbydiktatorn CD/LP (1992)
Skrek ännu högre 85-87 (1993)
Före Grisfesten (1993)
Grisfesten (1993)
BLY (1994)
HEL ! (1994)
6 (1994)
Världssamvetet (1995)
Tecken i tiden (1995)
Herrarna i Sandlådan (1995)
Lilla Björn och lilla Tiger (1995)
Annorlunda (1996)
Before the rain (1997)
Svart på vitt (1998)
83-98 (1998)
Singlar 85-98 (1998)
När köttet är slut (1998)
Jag är gud (1999)
Sagan om världens mest hypade band (2000)
G8 (2002)
Spegelapan (2004)
...stolt att vara svensk? (2013)
Läs mellan raderna (2013)
Salt (2015)
Trodde vi skulle ändra världen (2016)
Svett - live in trondheim (2016)
Inget varar för evigt så har det alltid varit (2017)
Skuld (2020)
Diskografia > Vinyylilevyt > LP:t

Välfärdens Avfall (1984)
Sista Dansen (1985)
Split (PiP) (1987)
Institution, justice & poverty(1989)
Kröp, gick & Skrek 83-85 (1991)
Diskografia > Vinyylilevyt > EP:t

Out it's still dark (1986)
Diskografia > Vinyylilevyt > 7", 10" ja 12" -vinyylilevyt

White Face, 10" (1988)
Explode, 7" (1989)
It vibrates, 7" (1990)
Another brick in the wall, 12" (1990)
Vykort från Rio, 7" (1991)
Information, 7" (1992)
Jäsenet > Nykyiset

Per Granberg – laulu ja kitara (1983–)
Johnny Smedberg – kitara (1983–)
Mattias Söderlund – basso (2000–)
Johan Hultman – rummut (2003–)
Jäsenet > Entiset

Martin Nordberg – rummut (1983–1987)
Micke Bergman – laulu ja kitara (1985–1986)
Leif Ekring – rummut (1987–1994)
Gustaf Hielm – basso (1994–1995)
Teijo Pulkkinen – rummut (1994–2003)
Fredrik Wikman – basso(1996–1999)
Aiheesta muualla

Wikimedia Commonsissa on kuvia tai muita tiedostoja aiheesta .
Charta 77s lilla värld, yhtyeen kotisivut (Arkistoitu – Internet Archive)
Charta 77 Myspacessa (englanniksi)
Lakin kieli

Lakin kieli voi viitata seuraaviin asioihin:
laki eli lak, dagestanilainen kieli
laki eli leki, iranilainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lakin kieli”, voi hakea sivunnimihaulla, laajalla sivunnimihaulla tai tekstihaulla.
Lakin kieli (iranilainen)

| Laki |
| --- | --- |
Muu nimi:  leki
Tiedot
Alue:   Iran
Puhujia:  1 000 000 (2000)
Kirjaimisto:  arabialainen
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet iranilaiset kielet
ISO 639-3:  lki
 Ohje 
Laki eli leki on iranilainen kieli, jota puhutaan Lorestānin ja Ilāmin provinsseissa Länsi-Iranissa. Se luetaan samaan kieliryhmään kurdin kanssa ja sen muita läheisiä sukukieliä ovat persia ja luri. Lakia puhui vuonna 2000 äidinkielenään noin miljoona ihmistä.
Kärkkäri

Kärkkäri sipulilla.
Kärkkäri on oululaisen Kotivaran valmistama grillimakkara. Se on yksi Kotivaran tunnetuimmista tuotteista ja sitä on valmistettu vuodesta 1956 lähtien. Sitä pidetään myös oululaisena perinneruokana.
Kärkkäri valmistetaan siten, että sian- tai lampaansuoli täytetään makkara-aineella, joka koostuu ohraryyneistä, naudanlihasta ja mausteista. Sen jälkeen makkarat keitetään ja savustetaan kypsiksi. Lopuksi ne jäähdytetään, leikataan erilleen ja pakataan tyhjiöpakkauksiin.
Perinteiseksi Kärkkärin valmistustavaksi on mainittu paistaa makkara runsaassa öljyssä paistinpannulla. Perinteisesti se nautitaan sinapin sekä hakatun sipulin kera.